Harmon Rabb

**Harmon "Harm" Rabb, Jr.** je izmišljeni lik američkog mornaričkog oficira i pravnika koji je predstavljao jednog od dvoje protagonista TV-serije *[[JAG (TV serija)|JAG]]*, a koga je tumačio David James Elliott.

## Fiktivna biografija

Rabb je rođen 25. oktobra 1963. u La Jolli kao sin mornaričkog pilota Harmona Rabba Seniora i Patricije Reed (čiji lik tumači Christina Pickles). Njegov djed je također bio mornarički pilot, te je poginuo u Drugom svjetskom ratu kao član posade nosača aviona *[[USS Hornet (CV-8)|USS Hornet]]*. Harmon Senior je 1969. za vrijeme vijetnamskog rata oboren nad Indokinom; Harmon Junior će kasnije doznati da je preživio obaranje, bio zarobljen od Sjevernovijetnamaca i predan njihovim sovjetskim saveznicima koji su ga odveli u SSSR; tamo je sa Ruskinjom započeo ljubavnu vezu i dobio sina po imenu Sergej Žukov, a koji će poslije postati helikopterski pilot u ruskoj vojsci. Poginuo je 1980. godine nastojeći suprugu zaštiti od silovanja.

Njegova majka, uvjeren da je otac mrtav, se u međuvremenu udala za Franka Burnetta, potpredsjednika korporacije Chrysler. Mladi Harmon je u dobi od 16 godina otišao u Laos bez uspjeha tražiti očeve posmrtne ostatke. Poslije se upisao na Mornaričku akademiju SAD te nakon diplome 1985. nastavio porodičnu tradiciju, postavši mornarički pilot. Za vrijeme Prvog zaljevskog rata je služio na nosaču aviona *[[USS Midway (CV-41)|USS Midway]]*. Pilotsku karijeru mu je okončao incident u kome je smrtno stradao njegov kopilot, a za koga ispostavilo da boluje od noćnog sljepila. Ne želeći napustiti Mornaricu, Rabb je studirao i diplomirao pravo na Univerzitetu Georgetown te se priključio Zboru Vrhovnog suca-advokata (JAG), odnosno pravnoj službi pri američkom Ministarstvu mornarice.

Nakon nekoliko godina službe u JAG-u, Rabb je laserskom korekcijom poboljšao svoj vid i ponovno stekao dozvolu za pilotiranje; zbog toga se 1999. ponovno priključio Mornaričkom zrakoplovstvu, ali se nakon nekoliko mjeseci vratio u JAG. Godine 2003. je, nezadovoljan načinom na koji pretpostavljeni gledaju njegove aktivnosti pri spašavanju kolega, napustio mornaricu te se priključio CIA-i radeći za nju kao pilot. No, njegovi pretpostavljeni su mu zbog nediscipline dali otkaz. Zbog toga je pronašao posao u civilnom sektoru, kao pilot poljoprivrednog aviona, gdje se sprijateljio sa 14-godišnjom vlasnicom tvrtke, o kojoj se brinuo dok se njen otac liječio od alkoholizma. Nakon toga se ponovno priključio mornarici i preuzeo staru dužnost.

U JAG-u je za partnere imao nekoliko žena-oficira, od kojih je prema posljednjoj, marinskoj potpukovnici Sarah Mackenzie, počeo osjećati ljubav koja mu je uzvraćen. U proljeće 2005. (koje odgovara završetku serije) njih dvoje se odluče vjenčati, ali im odluku oteža to što je svakom od njih ponuđeno unaprijeđenje, odnosno nov položaj na drugom kraju svijeta; Rabb i Mackenzie dilemu odlučuju riješiti bacanjem novčića.

### Služba
*1985–1990(?), pilot
*23. septembar 1995&nbsp;– 29. maj 1996, oficir JAG-a, Štab JAG-a, Washington, D.C.
*3. januar 1997&nbsp;– 21. maj 1999, oficir JAG-a, Štab JAG-a, Falls Church
*21. maj 1999&nbsp;– 5. oktobar 1999, pilot F-14, eskadrila VF-218 "Raptors", *USS Patrick Henry* (CVN-74)
*12. oktobar 1999&nbsp;– 20. maj 2003, oficir JAG-a, Štab JAG-a, Falls Church, Virginia
*maj 2003&nbsp;– 24. oktobar 2003, pilot, Zračno krilo CIA-e, Langley
*31. oktobar 2003, pilot za zaprašivanje, Grace Aviation, Blacksburg
*7. novembar 2003&nbsp;– 22. april 2005, oficir JAG-a, Štab JAG-a, Falls Church, Virginia
*29. april 2005&nbsp;– , nepoznato, moguća službi pri JAG-u za Mornaričke snage u Evropi, London, Ujedinjeno Kraljevstvo

#### Privremena namještenja
*7. mart 1997&nbsp; četni narednik, 1. izviđački bataljon, Marinski logor Pendleton, Kalifornija (na tajnom zadatku)
*10. novembar 1998&nbsp; poseban savjetnik Pododbora za nacionalnu sigurnost Predstavničkog doma, Washington, D.C.
*15. decembar 1998&nbsp; v.d. Vrhovnog suca advokata Ratne mornarice SAD, Falls Church, Virginia
*13. januar 1999&nbsp; v.d. Vrhovnog suca advokata Ratne mornarice SAD, Falls Church, Virginia
*11. maj 1999&nbsp; v.d. Vrhovnog suca advokata Ratne mornarice SAD, Falls Church, Falls Church, Virginia
*27. februar 2001&nbsp; v.d. Vrhovnog suca advokata Ratne mornarice SAD, Falls Church, Falls Church, Virginia
*11. februar 2003&nbsp; Military Judge, JAG Headquarters, Falls Church, Virginia
*11. mart 2005&nbsp; v.d. Vrhovnog suca advokata Ratne mornarice SAD, Falls Church, Falls Church, Virginia

### Datumi unaprijeđenja

## Reference

## Vanjske veze
*